Landhelgisgæslan sigraði breska flugherinn með dramatískum hætti í fótboltaleik síðastliðinn föstudag . Árið 1944 keppti breski flugherinn við íslensku landhelgisgæsluna í fótbolta og vann þá Bretland bikarinn og yfirgaf landið . Nú var leikurinn endurtekinn og náði Landhelgisgæslan að jafna metin , 75 árum síðar . Peter Lisney , upplýsingafulltrúi breska flughersins , sagði í samtali við Fréttablaðið í nóvember að Bretar og Íslendingar þyrftu að endurtaka fótboltaleikinn sem fór fyrst fram fyrir 75 árum : „ Ég held að stór hluti af liðsmönnunum séu þó enn með horn í síðu Íslendinga eftir að fótboltalið ykkar sigraði England á EM . Nú ætlum við að taka leikinn aftur . “ Ásgeir Guðjónsson sprengjusérfræðingur skoraði sigurmarkið með síðustu snertingu venjulegs leiktíma en skömmu áður hafði Jóhann Eyfeld , sigmaður , minnkað muninn í 3 - 2 . Markvörðurinn Stefán Logi Magnússon tryggði Landhelgisgæslunni sigur í vítaspyrnukeppni þegar hann varði eina spyrnu Bretanna og skoraði svo úr vítinu . Lið Landhelgisgæslunnar var skipað starfsmönnum af flugrekstrarsviði , varnarmálasviði , aðgerðasviði , siglingasviði og sprengjusveit . Þá fór Landhelgisgæslan mikinn á leikmannamarkaðnum fyrir leikinn og var með öflug leynivopn í sínum röðum . Knattspyrnukempurnar Stefán Logi Magnússon , Atli Jóhannsson , Björn Pálsson , Tryggvi Sveinn Bjarnason og Ásgeir Þór Ingólfsson léku allir með liði Landhelgisgæslunnar . Breski flugherinn hefur undanfarnar vikur sinnt loftrýmisgæslu hér á landi og þessi bráðskemmtilegi leikur markaði lok hennar . Fótboltalið breska flughersins árið 1944 .